Diari Oficial de la Generalitat Valenciana


Sumari del DOGV 5122, del 26-10-2005 (2005/11548)

Informació pública del recurs contenciós administratiu número 1/1755/2004, interposat per la Universitat d'Alacant, contra el Decret 73/2004, de 7 de maig, del Consell de la Generalitat Valenciana, pel qual s'aprova l'Estatut de la Universitat d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5122

Data del DOGV
:   26-10-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/11533


Organisme emissor
:   Tribunal Superior de Justícia (TSJ)

Tipus de document
:   Anunci

Informació pública del recurs contenciós administratiu número 1/1755/2004, interposat per la Universitat d'Alacant, contra el Decret 73/2004, de 7 de maig, del Consell de la Generalitat Valenciana, pel qual s'aprova l'Estatut de la Universitat d'Alacant. [2005/Q11689]
  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Primera, fa saber:
  
Que en esta sala, a la Secció Primera se seguixen actuacions de procediment ordinari, amb el número 1755/2004, a instàncies de la Universitat d'Alacant, en les quals s'ha dictat sentència que en el dia de hui és ferma i que té l'encapçalament i la decisió que, literalment, diuen així:
  
«Sentència número 494
  
Tribunal Superior de Justícia de la Comunitat Valenciana, Sala Contenciosa Administrativa, Secció Primera.
  
- President: José Díaz Delgado
  
- Magistrats:
  
· Juan Luís Lorente Albiñana
  
· Carlos Altarriba Cano
  
València, 20 de juny de 2005
  
La Secció Primera de la Sala Contenciosa Administrativa del Tribunal Superior de Justícia de la Comunitat Valenciana ha vist el recurs contenciós administratiu número 1755/2004, interposat per la procuradora Celia Sin Sánchez, en nom i representació de la Universitat d'Alacant, contra la Generalitat Valenciana. Ha sigut part en actuacions l'administració demandada, representada pel lletrat del seu servici jurídic.
  
Decisió
  
1. Que amb l'estimació del recurs contenciós administratiu interposat per la Universitat d'Alacant, contra el Decret 73/2004, de 7 de maig, del Consell de la Generalitat Valenciana, pel qual s'aprova l'Estatut de la Universitat d'Alacant, el declarem contrari a dret, anulem i deixem sense efecte, en allò que exclou la menció «acadèmicament català» de l'article 2.k d'este estatut.
  
2. Reconeixem el dret a l'actora al fet que el Consell aprove i publique l'article 2.k dels Estatuts de la Universitat d'Alacant amb el text del projecte remés per l'actora.
  
3. No fem expressa imposició de les costes processals.
  
I quan pertoque, i amb un certificat literal de la present, retorneu l'expedient administratiu al centre de procedència.
  
Esta és la nostra sentència, que pronunciem, manem i firmem».
  
Cosa que es fa pública als efectes oportuns.